उर्दू के उस्ताद ;-हिन्दी के हिमालय के बाद उर्दू के उस्ताद पर आते है। उर्दू के जिन रचनाकारों का शताब्दी वर्ष है उनमें- फैज अहमद फैज, असरार-उल-हक मजाज और नून मीम राशिद है। फैज साब को बहुत याद किया गया और किया भी जाना चाहिए। फैज की शायरी जिंदगी के नये क्षितिज खोलती शायरी है। आग लगाने के लिये इनको माचिस की तीली की जरुरत नहीं होती थी वे गुलाब के फूल से ही यह काम कर लेते थे। फैज पर इन्द्र कुमार गुजराल का आलेख है। प्रेम और परिवर्तन का यह महान् शायर एशिया में ही नहीं पूरी दुनिया में जाना जाता है और पहचाना जाता है। फैज की गजल में वह ताप है, जिसकी आंच को आप महसूस कर सकते हैं। लाजिम है हम भी देखेंगे। फैज वो शायर है ‘लाओ तो कत्लनामा मेरा मैं भी देख लूं‘